KLASA: 007-02/23-01/1

URBROJ: 251-176-23-18

Zagreb, 22. rujna 2023.

**ZAPISNIK**

**27. sjednice Školskog odbora održane 31. srpnja 2023.**

**Početak sjednice:** 18,00

**Prisutni članovi Školskog odbora:** Višnja Dianežević, Marija Dianežević, Davor Radić, Marija Luković, Zvonimir Bulić, Ivana Kujundžić, Drago Župarić Iljić

**Odsutni članovi Školskog odbora**: /

Sjednici je prisutan ravnatelj Vatroslav Gabrić i zapisničar Monika Sakoman, tajnica

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 7 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 26. sjednice održane 31. srpnja 2023.
2. Davanje suglasnosti za zapošljavanje učitelja/ice matematike
3. Pitanja i prijedlozi

Predloženi *dnevni red* prihvaćen je jednoglasno (7 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 26. sjednice održane 31. srpnja 2023.**

Predsjednica Školskog odbora navodi kako je zapisnik poslan u e-mailu zajedno s pozivom. Pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik 26. sjednice održane 31. srpnja 2023.

**Ad. 2.**  **Davanje suglasnosti za zapošljavanje učitelja matematike**

Predsjednica Školskog odbora daje riječ ravnatelju. Ravnatelj daje uvodno obrazloženje po točki dnevnog reda. Ravnatelj navodi kako je za radno mjesto učitelj/ica matematike, raspisan natječaj 7. rujna.2023. i trajao je do 15. rujna 2023. Na natječaj je pristigla jedna prijava. Sukladno članku 8. stavku 5. Pravilnika o načinu i postupku zapošljavanja u Osnovnoj školi Odra za radno mjesto učiteljice matematike nije provedeno vrednovanje. Ravnatelj daje članovima na uvid natječajnu dokumentaciju Ive Sabol. S obzirom na to da Iva Sabol nema odgovarajuću vrstu obrazovanja sukladno Pravilniku o odgovarajućoj vrsti obrazovanja učitelja i stručnih suradnika u osnovnoj školi natječaj će se ponoviti u roku od 5 mjeseci.

Prijedlog se daje na raspravu.

Nakon provedene rasprave, ravnatelj daje prijedlog na glasovanje.

Članovi Školskog odbora jednoglasno daju suglasnost na **Odluku ravnatelja o zapošljavanju** **Ive Sabol** na radno mjesto učitelja matematike na određeno, puno radno vrijeme, do zasnivanja radnog odnosa na temelju ponovljenog natječaja u roku od 5 mjeseci, sukladno odredbi članka 107. stavka 12. Zakona o odgoju i obrazovanju u osnovnoj i srednjoj školi.

**Ad 3. Pitanja i prijedlozi**

Nije bilo drugih pitanja i prijedloga.

Predsjednica zaključuje sjednicu u 18,30 sati.

Zapisnik završava na drugoj (2) stranici.

|  |  |  |
| --- | --- | --- |
| Zapisničar: |  | Predsjednica Školskog odbora |
|  |  |  |
| Monika Sakoman, tajnica |  | Višnja Dianežević |